Henry de Gower

Clerigwr Normanaidd-Cymreig oedd Henry de Gower neu Henry Gower (sef 'Harri Gŵyr) (bu farw cyn 4 Mai 1347), a ddaeth yn Esgob Tyddewi.

Etholwyd de Gower yn Esgob Tyddewi ar 21 Ebrill 1328; cafodd feddiant o'r eiddo ar 26 Mai yn yr un flwyddyn a'i gysegru'n esgob ar 12 Mehefin 1328. Gwasanaethodd fel esgob o'r dyddiad hwnnw hyd ei farwolaeth yn 1347 (cyn 4 Mai).

Yn ystod ei dymor fel Esgob Tyddewi cychwynodd Henry de Gower ar raglen o waith pensaernïol. Ehangodd Blas yr Esgob yn Llandyfái yn sylweddol. Mae'r rhan fwyaf o'r hyn a welir ar y safle heddiw yn waith de Gower. Ef hefyd a adeiladodd yr ysbyty yn Nhyddewi ac a adnewyddodd Eglwys Gadeiriol Tyddewi yn sylweddol. Dyma ddechrau cyfnod o "ddadeni pensaernïol" yn hanes Esgobaeth Tyddewi.R. R. Davies, The Age of Conquest: Wales 1063-1415 (Gwasg Prifysgol Rhydychen, argraffiad clawr papur 1991), tud. 414.

Cyfeiriadau

Categori:Marwolaethau 1347
Categori:Esgobion Tyddewi